LIETUVOS RESPUBLIKOS APLINKOS MINISTRAS

Į S A K Y M A S

DĖL LIETUVOS RESPUBLIKOS APLINKOS MINISTRAS 2002 M. BALANDŽIO 23 D. ĮSAKYMO NR. 199 „DĖL STATYBOS TECHNINIO REGLAMENTO STR 1.05.06:2002 „STATINIO PROJEKTAVIMAS“ PATVIRTINIMO“ PAKEITIMO

2003 m. birželio 11 d. Nr. 296

Vilnius

Vadovaudamasis Lietuvos Respublikos aplinkos ministerijos nuostatų (Žin., 1998, Nr. 84-2353; 2002, Nr. 20-766) 11.5 punktu, pakeičiu statybos techninį reglamentą (toliau – Reglamentą) STR 1.05.06:2002 „Statinio projektavimas“, patvirtintą Lietuvos Respublikos aplinkos ministro 2002 m. balandžio 23 d. įsakymu Nr. 199 „Dėl statybos techninio reglamento STR 1.05.06:2002 „Statinio projektavimas“ patvirtinimo“ (Žin., 2002, Nr. 54-2144),

1. Išdėstau Reglamento 53 punktą taip:

„53. Statinio projektas rengiamas sudarius projektavimo darbų rangos sutartį. Projektavimo darbų rangos sutartis tarp šalies juridinių ar fizinių asmenų gali būti sudaroma vadovaujantis Civiliniu kodeksu [6.8] ir privalomaisiais statinio projekto rengimo dokumentais arba naudojantis Tarptautinės inžinierių konsultantų federacijos FIDIC (Federation Internationale des ingenieurs – conseils) (2 priedas) bei kitų tarptautinių organizacijų standartinėmis projektavimo darbų sutarties sąlygomis. Sudarant sutartį su užsienio šalies investuotoju ir projektuotoju, naudojamasi FIDIC ar kitų tarptautinių organizacijų standartinėmis projektavimo darbų sutarties sąlygomis. Kai sudarant sutartį naudojamasi FIDIC arba kitų tarptautinių organizacijų standartinėmis projektavimo darbų sutarties sąlygomis, sutartyje įvardytų šalių teisės, pareigos bei tarpusavio atsakomybė yra nustatomos šios sutarties sąlygose. Gali būti sudaromos ir autorinės projektavimo darbų sutartys [6.1], [6.8], [6.9].“.

2. Papildau Reglamentą 2 priedu – Naudotini FIDIC leidiniai (pridedama).

3. Aplinkos ministerijos informacijos sistemoje vadovautis reikšminiais žodžiais: „reglamentas“, „statyba“.

APLINKOS MINISTRAS	ARŪNAS KUNDROTAS

STR 1.05.06:2002

2 priedas

NAUDOTINI FIDIC LEIDINIAI

Projektavimo darbų rangos sutarčių rengimui:

1. Client/Consultant Model Services Agreement, Third edition, 1998, (Užsakovo/konsultanto pavyzdinė paslaugų sutartis);

2. The White book Guide with other Notes on Dokuments for Consultancy Agreements, Second edition, 2001. (Baltosios knygos vadovas su papildomais konsultavimo sutarčių dokumentų paaiškinimais).

______________